[ca] Aquest projecte té com a objectiu definir criteris de disseny i eines per a la implementació d'una estratègia de Disseny Circular en el disseny de sistemes d'enginyeria. Proporciona una base teòrica i pràctica per a la implementació de models de Disseny Circular, contribuint a la reducció de l'impacte ambiental i a la creació d'un sistema econòmic més resilient i eficient en l'ús dels recursos. La investigació es basa en l'anàlisi de conceptes estratègies models i eines que promouen la sostenibilitat i l'eficiència dels recursos, contribuint així a la transició cap a una Economia Circular. Es parteix del concepte que el disseny d'un producte determina en gran mesura la seva vida útil, el seu impacte ecològic i la seva capacitat per reintegrar-se en el sistema productiu un cop finalitzat el seu ús. Metodològicament, es revisen els principis del Disseny per a la Sostenibilitat i del Disseny Circular, incloent-hi estratègies pròpies d'una Economia Circular com la reutilització, el reacondicionament, la remanufactura i el reciclatge. També s'analitza la integració de l'Avaluació del Cicle de Vida com a eina clau per quantificar l'impacte ambiental de cada estratègia analitzada i optimitzar la presa de decisions en el disseny de productes. Els resultats mostren que l'aplicació de principis de Disseny Circular pot reduir significativament els residus i l'impacte ambiental de productes industrials, a més de millorar la seva durabilitat i eficiència. L'estudi de casos pràctics mitjançant el programari Ecochain demostra la reducció de l'impacte ambiental en termes d'emissions de gasos d'efecte hivernacle en diferents estratègies circulars. A més, s'identifica la necessitat d'una col·laboració estreta entre dissenyadors, fabricants, empreses i consumidors per garantir la implementació efectiva d'aquests principis. Com a conclusió, es destaca que la incorporació de criteris de Disseny Circular en la indústria dels sistemes d'enginyeria és un element clau per avançar cap a una economia més sostenible. La transició cap a aquest model requereix no només innovació en el disseny de productes, sinó també canvis en els models de negoci, que han d'incorporar sistemes de com ara de manteniment, reparació i reutilització de productes.

[en] This project aims to define design criteria and tools for implementing a Circular Design strategy in the design of engineering systems. It provides a theoretical and practical basis for the implementation of Circular Design models, contributing to the reduction of environmental impact and the creation of a more resilient and resource-efficient economic system. The research is based on the analysis of concepts, strategies, models, and tools that promote sustainability and resource efficiency, thus contributing to the transition towards a Circular Economy. It starts from the concept that the design of a product largely determines its lifespan, its ecological impact, and its ability to reintegrate into the production system once its use has ended. Methodologically, the principles of Design for Sustainability and Circular Design are reviewed, including strategies specific to a Circular Economy such as reuse, refurbishment, remanufacturing, and recycling. The integration of Life Cycle Assessment is also analysed as a key tool to quantify the environmental impact of each analysed strategy and to optimize decision-making in product design. The results show that applying Circular Design principles can significantly reduce waste and the environmental impact of industrial products, while also improving their durability and efficiency. The study of practical cases using Ecochain software demonstrates the reduction of environmental impact in terms of greenhouse gas emissions across different circular strategies. Furthermore, the study identifies the need for close collaboration among designers, manufacturers, companies, and consumers to ensure the effective implementation of these principles. In conclusion, the incorporation of Circular Design criteria in the engineering systems industry is highlighted as a key element in advancing towards a more sustainable economy. The transition to this model requires not only innovation in product design but also changes in business models, which must incorporate systems such as maintenance, repair, and product reuse.